Centenars de veïnes i veïns de Burjassot gaudeixen d’una nova jornada festiva en el municipi
2025-07-24

Tenint com a centre de l’activitat la Plaça de l’Ajuntament, centenars de veïnes i veïns de Burjassot han gaudit d’una nova vesprada/nit festiva en el municipi en la qual les ganes de passar-ho bé han estat presents en tot moment.

La vesprada començava a les 18 hores amb la Festa Infantil que donava pas al repartiment d’orxata per a tots els presents en la Plaça que van poder comprovar com anaven els preparatius dels entrepans d’embotit que, sobre les nou de la nit, es van començar a repartir de mans de l’Alcalde de Burjassot, Rafa García i del Clavari Major de Sant Roc, Eros Quesada.

El toc final a la vesprada/nit festiva la va posar la música de l’Orquestra “La Pato” que va interpretar els temes més coneguts del panorama musical nacional i internacional.

I, mentre tot açò tenia lloc en la Plaça de l’Ajuntament, el recinte de la Penya El Coet era el punt de trobada dels i les xiquetes que la conformen que van arreplegar el material pirotècnic que llançaran aquesta vesprada en la Baixada Infantil de Sant Roc que donarà començament a les 20 hores des de l’Ermita de Sant Roc.